Blaze7451/Wiki-th-20250601 huggingface dataset:
เสียงหยุด ริมฝีปาก ไม่ก้อง

เสียงหยุด ริมฝีปาก ไม่ก้อง (voiceless bilabial stop) หรือ เสียงระเบิด ริมฝีปาก ไม่ก้อง (voiceless bilabial plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨p⟩ และสัญลักษณ์เอกซ์-แซมปาที่ตรงกันคือ p - ภาษาไทย - ในภาษาไทยมีหน่วยเสียงพยัญชนะหยุด ริมฝีปาก ไม่ก้อง 2 แบบ คือ
**หน่วยเสียงพ่นลม /pʰ/ เขียนแทนด้วยตัวอักษร ผ, พ และ ภ (ในตำแหน่งพยัญชนะต้น) เช่น ผูกพัน, ภพ
**หน่วยเสียงไม่พ่นลม /p/ ซึ่งมีหน่วยเสียงย่อย 2 หน่วย คือ
***เสียงระเบิด IPA|p เมื่อปรากฏต้นพยางค์ เขียนแทนด้วยตัวอักษร ป (ในตำแหน่งพยัญชนะต้น) เช่น ปาก
***เสียงอุบ IPA|p̚ เมื่อปรากฏท้ายพยางค์ เขียนแทนด้วยตัวอักษรในมาตราตัวสะกดแม่กบ เช่น กรอบรูป, เทพ, เสิร์ฟ, ลาภ- ภาษาอังกฤษ - มีหน่วยเสียงพยัญชนะหยุด ริมฝีปาก ไม่ก้อง เพียงแบบเดียว โดยมีหน่วยเสียงย่อยสำคัญ 2 หน่วย คือ เสียงพ่นลม IPA|pʰ และเสียงไม่พ่นลม IPA|p
โดยเมื่อ /p/ เกิดที่ต้นพยางค์เน้น เช่นในคำ print, support เวลาออกเสียงจะมีกลุ่มลมตามออกมาด้วยเสมอ แต่หาก /p/ เกิดที่ต้นพยางค์ไม่เน้น เช่นในคำ occupant, rapid, keeper รวมทั้ง /p/ ที่เกิดในพยัญชนะควบกล้ำ โดยตามหลัง /s/ เช่นในคำ spin, sprain, suspend จะออกเสียงแบบไม่พ่นลม ส่วน /p/ ที่เกิดท้ายคำ เช่นในคำ tip, wasp, telescope ก็มักจะเป็นเสียงไม่พ่นลมเช่นกัน- ภาษาญี่ปุ่น - แสดงด้วยตัวอักษรในแถว ぱ, ぴ, ぷ, ぺ และ ぽ- พินอินในภาษาจีน เสียงพ่นลม IPA|pʰ จะเขียนแทนด้วยตัวอักษร p ส่วนเสียงไม่พ่นลม IPA|p จะเขียนแทนด้วยตัวอักษร b
หยุด ริมฝีปาก ไม่ก้อง
หยุด ริมฝีปาก ไม่ก้อง
เสียงหยุด ริมฝีปาก ก้อง

เสียงหยุด ริมฝีปาก ก้อง (voiced bilabial stop) หรือ เสียงระเบิด ริมฝีปาก ก้อง (voiced bilabial plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨b⟩ และสัญลักษณ์เอกซ์-แซมปาที่ตรงกันคือ b - ภาษาไทย - เสียงนี้ในภาษาไทยเขียนแทนด้วยตัวอักษร บ (ในตำแหน่งพยัญชนะต้น) เช่น บน, บ้าน- ภาษาอังกฤษ - เสียงนี้ในภาษาอังกฤษเขียนแทนด้วยตัวอักษร b เช่น boy, buy, mob- ภาษาญี่ปุ่น - แสดงด้วยตัวอักษรในแถว ば び ぶ べ และ ぼ
หยุด ริมฝีปาก ก้อง
หยุด ริมฝีปาก ก้อง
หมวดหมู่:อำเภอในจังหวัดหนองคาย

สำหรับข้อมูลเพิ่มเติมของจังหวัด ดูบทความหลักที่ จังหวัดหนองคาย
หนองคาย
หมวดหมู่:จังหวัดหนองคาย
หมวดหมู่:หน่วยการบริหารในจังหวัดหนองคาย
ฮิเดโตชิ นากาตะ

ฮิเดโตชิ นากาตะ (Nakata Hidetoshi) เกิดวันที่ 22 มกราคม ค.ศ. 1977 ที่เมืองโคฟุ จังหวัดยามานาชิ อดีตนักฟุตบอลทีมชาติญี่ปุ่น ในตำแหน่งกองกลาง และติดทีมชาติญี่ปุ่นครั้งแรกในเดือนพฤษภาคม ค.ศ. 1997
ในระดับสโมสร ฮิเดโตชิเริ่มเล่นให้กับทีมเบลมาเรฮิรัตสึกะในลีกญี่ปุ่น หลังจากนั้นก็ย้ายไปเล่นให้กับทีมชั้นนำในลีกอิตาลี ได้แก่ เปรูจา โรมา ปาร์มา โบโลญญา และฟีออเรนตีนา และต่อมาได้ย้ายมาเล่นให้กับโบลตันวอนเดอเรอส์ในพรีเมียร์ลีกอังกฤษ ในปี ค.ศ. 2005 กระทั่งหลังจบฟุตบอลโลก 2006 ที่ประเทศเยอรมนี เขาสร้างความประหลาดใจให้กับวงการฟุตบอลด้วยการประกาศเลิกเล่นฟุตบอลอาชีพในวัยเพียง 29 ปี เนื่องจากหมดความท้าทายในการเล่นฟุตบอล ทั้งที่ยังสามารถเล่นได้อีกหลายปีและไม่ได้มีอาการบาดเจ็บหนักแต่อย่างใด
ในช่วงที่ยังค้าแข้ง ฮิเดโตชิหรือฮิเดะไม่ได้เป็นเพียงนักฟุตบอลอาชีพเท่านั้น เพราะในบางช่วงฮิเดะจะมีผลงานทางด้านบันเทิงออกมาให้แฟนบอลในประเทศญี่ปุ่นได้ชม ทั้งการถ่ายแบบ และงานโฆษณา เป็นต้น

**ประวัติ**

**เกียรติประวัติ**
เบลล์มาเร ฮิรัตสึกะ- เอเชียนคัพวินเนอร์คัพ: 1996
โรมา- เซเรียอา: 2000–01
ปาร์มา- โกปปาอีตาเลีย: 2001–02
ทีมชาติญี่ปุ่น- Kirin Cup: 1997- Dynasty Cup: 1998

**สถิติในอาชีพ**

**สโมสร**
1Includes other competitive competitions, including the Asian Cup Winners' Cup, UEFA Intertoto Cup, UEFA Cup and UEFA Champions ลีก.
2Includes other competitive competitions, including the Japanese Super Cup and Supercoppa Italiana.

**รางวัล**

**อ้างอิง**
หมวดหมู่:นักฟุตบอลชาวญี่ปุ่น
หมวดหมู่:นักฟุตบอลในโอลิมปิกฤดูร้อน 1996
หมวดหมู่:นักฟุตบอลในโอลิมปิกฤดูร้อน 2000
หมวดหมู่:บุคคลจากโคฟุ
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ฟีฟ่า 100
หมวดหมู่:สัญญาอนุญาตและใบอนุญาต

คือสัญญาที่อนุญาตให้ใช้งานหรือกระทำการใด ๆ
หมวดหมู่:เอกสารทางกฎหมาย
หมวดหมู่:ระบบซีวิลลอว์
หมวดหมู่:เอกสารสาธารณะ
หมวดหมู่:อำนาจหน้าที่
หมวดหมู่:ทุนทางปัญญา
มูลนิธิปุญญานุภาพ

มูลนิธิปุญญานุภาพ ก่อตั้งขึ้นเพื่อรำลึกถึงคุณุปการของท่านอาจารย์สุชีพ ปุญญานุภาพ ในการก่อตั้งมูลนิธินี้ ท่านอาจารย์สุชีพ ปุญญานุภาพได้เห็นชอบ  โดยท่านได้ยกค่าลิขสิทธิ์หนังสือทางพระพุทธศาสนาที่ท่านแต่งขึ้นและจัดพิมพ์โดย  มูลนิธิมหามกุฏราชวิทยาลัย ทั้งหมดเพื่อตั้งเป็นกองทุนสนับสนุนส่งเสริมการศึกษาพระพุทธศาสนา  โดยให้ทุนพระภิกษุสามเณรที่เป็นนักศึกษาและครูอาจารย์ที่ทำวิจัยด้านพระพุทธศาสนาอยู่ ณ  มหาวิทยาลัยมหามกุฏราชวิทยาลัย แต่ไม่มีทุนสนับสนุน  
คณะกรรมการมูลนิธิได้ดำเนินการจดทะเบียนกับ กรมการปกครอง กระทรวงมหาดไทย ถูกต้องตามประมวลกฎหมายแพ่งและพาณิชย์ ตามเจตนารมณ์ของท่านอาจารย์ สุชีพ ปุญญานุภาพทุกประการ ปัจจุบัน มูลนิธิฯ ได้มอบทุนการศึกษาและทุนวิจัยแก่นักศึกษาและนักวิจัยแล้วเป็นจำนวนมาก

**กรรมการมูลนิธิปุญญานุภาพชุดปัจจุบัน**
มูลนิธิมีคณะกรรมการดำเนินงานให้เป็นไปตามวัตถุประสงค์ดังต่อไปนี้:-
*พลอากาศเอกหะริน หงสกุล ประธานกรรมการมูลนิธิ
*นาวาเอก(พิเศษ)วีระ วัฒนนิรันดร์ ร.น. กรรมการ
*นายสงบ เชื้อทอง กรรมการ
*พันเอกประทัย โกศลกุล กรรมการ
*นางดนูนาถ สุวรรณานนท์(ปุญญานุภาพ) กรรมการ
*นายจำนง คันธิก กรรมการ
*นายปฐมพงษ์ โพธิ์ประสิทธินันท์ กรรมการ
*นาวาอากาศเอกวุฒิ อ่อนสมกิจ กรรมการ
*นาวาอากาศเอกประยงค์ สุวรรณบุบผา กรรมการ
*นายประจวบ ประเสริฐสังข์ กรรมการและเลขานุการ

**สำนักงานติดต่อ**
มหาวิทยาลัยมหามกุฏราชวิทยาลัย วัดบวรนิเวศวิหาร เขตพระนคร บางลำพู กรุงเทพมหานคร 10200  หรือติดต่อกับผศ.ประจวบ ประเสริฐสังข์  กรรมการและเลขานุการได้ที่เบอร์โทรศัพท์ 09-7636277  หรือ  02-2828109 ต่อ 229
ปุญญานุภาพ
หมวดหมู่:องค์การทางศาสนาพุทธ
1000000

240px
1000000 (หนึ่งล้าน) เป็นจำนวนธรรมชาติที่อยู่ถัดจาก 999999 (เก้าแสนเก้าหมื่นเก้าพันเก้าร้อยเก้าสิบเก้า) และอยู่ก่อนหน้า 1000001 (หนึ่งล้านเอ็ด)

**คำเติมนำหน้า**
 ภาษากรีก - mega-- ภาษาละติน - micro-

**ความหมาย**
หมวดหมู่:จำนวนเต็ม
รูปี

ไฟล์:Countries Using a Rupee Currency.svg|thumb|450px|สีม่วง: ประเทศที่รูปีเป็นสกุลเงินราชการ   อินเดีย, อินโดนีเซีย, มัลดีฟส์, Mauritius, เนปาล, ปากีสถาน, เซเชลส์, ศรีลังกา   สีส้ม: ประเทศที่รูปีสามารถใช้ได้โดยไม่ผิดกฎหมาย legal tender   รูปีอินเดีย: ภูฏาน, เนปาล, ซิมบับเว    รูปียะฮ์: ติมอร์ตะวันออก 
รูปี (rupee; रूपया) เป็นหน่วยเงินตราของประเทศอินเดีย สัญลักษณ์ที่นิยมใช้ทั่วไปแทนรูปี ก็คือ Rs หรือ ₨ ส่วนรหัส ISO 4217 สำหรับรูปีของอินเดีย คือ INR
ในหลายท้องที่ของอินเดีย เรียกเงินรูปีว่า รูปี (rupee), รูปะเย (rupaye), รูไบ (rubai) หรือ รูปยะกัม (rupyakam) ซึ่งมาจากภาษาสันสกฤต รูปฺยกมฺ (เทวนาครี : रूप्यकम्) คำว่า เราปฺย หมายถึง โลหะเงิน ; รูปฺยกมฺ หมายถึง (เหรียญ)เงิน แต่ในภาษาเบงกอล และอัสสัม (พูดในแคว้นอัสสัม ตรีปุระ และเบงกอลตะวันตก) เรียกรูปี ว่า ตะคะหรือตรา (taka, tara) ใช้สัญลักษณ์ ৳ และเขียนบนธนบัตรของอินเดียด้วย
สกุลเงินรูปีนั้น เป็นสกุลเงินที่ใช้กันมาตั้งแต่ยุคพุทธกาลแล้ว โดยในครั้งนั้นออกเสียงว่า รูปะยะ แล้วจึงเพี้ยนมาเป็น รูปี เช่นในปัจจุบัน และสันนิษฐานว่าคำว่า รูปี นั้น เป็นที่มาของคำว่า เบี้ย ที่หมายถึง เงิน ในภาษาไทยอีกด้วย  จากพระไตรปิฎก รูปิยะ = เงิน  มีที่มา จาก ชาวบ้าน ถวาย เงิน ให้ เวยยาวัจกร เพื่อ ทำหน้าที่ จับจ่าย แทนพระสงฆ์  คำว่า รูปิยะ  แปลว่า เงิน  ซึ่ง ออกเสียง ใกล้เคียง กับ คำว่า  รูปี

**รายชื่อประเทศที่ใช้สกุลเงินรูปี**
 อินเดีย: รูปีอินเดีย (INR)- อินโดนีเซีย: รูปียะฮ์อินโดนีเซีย (IDR)- มัลดีฟส์: รูฟียาห์มัลดีฟส์ (MVR)- มอริเชียส: รูปีมอริเชียส (MUR)- เนปาล: รูปีเนปาล (NPR)- ปากีสถาน: รูปีปากีสถาน (PKR)- เซเชลส์: รูปีเซเชลส์ (SCR)- ศรีลังกา: รูปีศรีลังกา (LKR)

**อ้างอิง**
หมวดหมู่:สกุลเงิน
หมวดหมู่:เศรษฐกิจของประเทศอินเดีย
โสดาบัน

โสดาบัน (Sotāpanna, โสตาปนฺน; Srotāpanna, โสฺรตาปนฺน) แปลว่า ผู้แรกถึงกระแสธรรม (แห่งพระนิพพาน) ถือเป็นอริยบุคคลระดับแรกใน 4 ระดับ คือ โสดาบัน สกทาคามี อนาคามี อรหันต์
โสดาบัน (ถ้าเเบ่งตามอินทรีย์) มี 3 ประเภท คือ- สัทธานุสารี จากจักขุสูตรในโอกกันตสังยุตต์ (สังยุตตนิกาย) กล่าวถึงว่า ผู้ยิ่งด้วยสัทธินทรีย์ คือ คนที่เชื่อมั่นไม่หวั่นไหวในขันธ์ 5 ว่า ไม่เที่ยง
** สัทธานุสารี เป็นขั้นโสดาปัตติมรรค
** อนาคต จะเป็นขั้นโสดาปัตติผล-อรหัตตมรรค ในชื่อว่า "สัทธาวิมุตต์"
** ถ้าได้อรหัตตผล จะมีชื่อว่า "ปัญญาวิมุตต์"   - ธัมมานุสารี จากจักขุสูตรในโอกกันตสังยุตต์ (สังยุตตนิกาย) กล่าวถึงว่า ผู้ยิ่งด้วยปัญญินทรีย์ คือ คนที่ขบคิดพินิจด้วยปัญญาในขันธ์ 5 นั่นเเหละว่า ไม่เที่ยง (อย่างไร)
** ธัมมานุสารี เป็นขั้นโสดาปัตติมรรค
** อนาคต จะเป็นขั้นโสดาปัตติผล - อรหัตตมรรค ในชื่อว่า "ทิฏฐิปัตต์"
** ถ้าได้อรหัตตผล จะมีชื่อว่า "ปัญญาวิมุตต์" - กายสักขี คือ คนที่เคยได้ฌานขั้นใดขั้นหนึ่งมาเเล้ว ต่อมาได้บรรลุเป็นโสดาบัน
** กายสักขี ผู้ยิ่งด้วยสมาธินทรีย์ เป็นขั้นโสดาปัตติผล-อรหัตตมรรค
** อนาคต ถ้าได้อรหัตตผล จะมีชื่อว่า "อุภโตภาควิมุตต์" (หรือ ฉฬภิญญ์)

**การละสังโยชน์**
โสดาบัน ละสังโยชน์เบื้องต่ำ 3 ประการคือ
# สักกายทิฏฐิ (กา-ยะ-) คือ ความเห็นว่าเป็นตัวของตน ความเห็นเป็นเหตุถือตัวตนเป็นอัตตาทิฎฐิ เช่น เห็นรูปเป็นตน เห็นเวทนาเป็นตน
# วิจิกิจฉา (กิด-) คือ ความสงสัยในพระรัตนตรัย และในกุศลธรรมทั้งหลาย
# สีลัพพตปรามาส (ลับ-พะ-ตะ-ปะ-รา-มาด) คือ ความยึดมั่นในข้อปฏิบัติอย่างเคร่งครัด ที่เข้าใจว่าเป็นข้อปฏิบัติที่บริสุทธิ์หลุดพ้น เป็นมิจฉาทิฏฐิ เช่น การประพฤติวัตรอย่างโค การนอนบนหนามของพวกโยคี เป็นต้น
การบรรลุมรรคผลเป็นพระอริยบุคคลมิได้จำกัดอยู่เฉพาะเพศบรรพชิต (นักบวช) เท่านั้น แม้แต่คฤหัสถ์ก็สามารถบรรลุเป็นอริยบุคคลได้ ผู้บรรลุโสดาบันที่มีชื่อเสียงก็มีจำนวนมากได้แก่ นางวิสาขามหาอุบาสิกา อนาถบิณฑิกเศรษฐี พระเจ้าพิมพิสาร เป็นต้น

**ประเภท**
โสดาบัน แบ่งเป็น 3 ประเภท ดังนี้
# เอกพีชี (เอ-กะ-) ผู้มีพืชคืออัตตภาพอันเดียว ก็จะบรรลุเป็นอรหันต์
# โกลังโกละ ผู้ไปจากสกุลสู่สกุล คือจะมาเกิดอีกเพียง 2-3 ชาติเท่านั้น แล้วจะได้สำเร็จเป็นอรหันต์
# สัตตักขัตตุงปรมะ (ปะ-ระ-) ผู้มีเจ็ดครั้งเป็นอย่างยิ่ง คือจะต้องเวียนว่ายตายเกิดในสังสารวัฏอีกไม่เกิน 7 ชาติ ก็จะได้บรรลุธรรมเป็นอรหันต์ ไม่ต้องเวียนว่ายตายเกิดอีกต่อไป
การที่โสดาบันแบ่งเป็น 3 ประเภท ดังที่เพราะว่าอินทรีย์ 5 ได้แก่ ศรัทธา วิริยะ สมาธิ สติ และปัญญา แก่กล้าแตกต่างกัน ผู้ที่อินทรีย์ 5 ถึงความแก่รอบสม่ำเสมอ ก็สามารถบรรลุผลได้อย่างรวดเร็ว โสดาบันประเภทนี้เอกพีชีโสดาบัน

**ตัวอย่างบุคคลผู้บรรลุโสดาปัตติผลในพุทธกาล **
# นางวิสาขา
# อนาถบิณฑิกเศรษฐี
# นางสิริมา 
# พระนางสามาวดี 
# พระเจ้าพิมพิสาร

**อ้างอิง**
 พระธรรมกิตติวงศ์ (ทองดี สุรเตโช), พจนานุกรมเพื่อการศึกษาพุทธศาสน์ ชุดคำวัด, วัดราชโอรสารามราชวรวิหาร, กรุงเทพฯ: 2548

หมวดหมู่:คำศัพท์ศาสนาพุทธ
นเรศวร

นเรศวร อาจหมายถึง- สมเด็จพระนเรศวรมหาราช - พระมหากษัตริย์ไทย- ตำนานสมเด็จพระนเรศวรมหาราช - ภาพยนตร์อิงประวัติศาสตร์- มหาวิทยาลัยนเรศวร
** โรงพยาบาลมหาวิทยาลัยนเรศวร
** โรงเรียนมัธยมสาธิตมหาวิทยาลัยนเรศวร
** สถานีวิทยุกระจายเสียงมหาวิทยาลัยนเรศวร- ค่ายนเรศวร - ค่ายทหาร
** ค่ายนเรศวร จังหวัดเชียงใหม่
** ค่ายนเรศวร จังหวัดพิษณุโลก
** ค่ายนเรศวร จังหวัดประจวบคีรีขันธ์- เรือหลวงนเรศวร
จาง เป๋าจ่าย

จาง เป๋าจ่าย  (張保仔; ค.ศ. 1783 — ค.ศ. 1822) เป็นโจรสลัดชาวจีน โด่งดังในย่านน้ำของมณฑลกวางตุ้ง  ในช่วงศตวรรษที่ 19 มีกองกำลังกว่า 20,000 คนและเรือกว่า 600 ลำ

**ประวัติ**
จาง เป๋าจ่าย เป็น บุตรชายของชาวประมง แถบชายฝั่งทะเล ซานฮุย ในมณฑลกวางตุ้ง  เขาจึงถูกลักพาตัวไปโดย เจิ้งอี้ หัวหน้าโจรสลัดกองเรือธงแดง เมื่อตอนอายุ 15 ปี และกลายเป็นบุตรบุญธรรมของเจิ้งอี้  ต่อมาเมื่อเจิ้งอี้ เสียชีวิตในพายุทะเล  ภรรยาของเจิ้งอี้ ที่ชื่อ ชิงเชอะ หรือ เจิ้ง อี้เส้า (ชื่อเดิม เชอะหยาง) และ เจิ้งอันผง หลานชาย กลายเป็นผู้นำกองทัพโจรสลัด จางเป๋าจ่าย กลายมาเป็นมือขวาของ เจิ้ง อี้เส้า และที่สุด จาง เป๋าจ่าย แต่งงานกับ เจิ้ง อี้เส้า แม่บุญธรรมของตัวเอง  สุดท้ายเขาโดนทางการจีนจับ และกลายเป็นนายพลแห่งกองทัพเรือ แห่งราชวงศ์ชิง และเสียชีวิต เมื่ออายุเพียง 30 ปี ในช่วงสงครามฝิ่น
บุคลิกของจาง เป๋าจ่าย ได้ถูกนำไปอ้างอิงและสร้างเป็นภาพยนตร์เรื่องต่าง ๆ อาทิ The Treasure Hunters ในปี ค.ศ. 1982, Once Upon a Time in China V ในปี ค.ศ. 1994 นำแสดงโดย จ้าว เหวินจั๋ว และดัดแปลงเป็นตัวละครชื่อ กัปตันเชา เฟิง ในภาพยนตร์ของฮอลลีวู้ดเรื่อง Pirates of the Caribbean 3 ในปี ค.ศ. 2007 ซึ่งแสดงโดย โจว เหวินฟะ เป็นต้น

**อ้างอิง**

**บรรณานุกรม**
 cite book |last= Murray |first= Dian H. |title= Pirates of the South China Coast, 1790-1810 |publisher= Stanford University Press |year= 1987  
isbn= 0-8047-1376-6

**แหล่งข้อมูลอื่น**
  Cheung Po Tsai Cave at discoverhongkong.com date=2002-08-05 -  Pictures of the cave
2365
หมวดหมู่:โจรสลัด
หมวดหมู่:บุคคลในยุคราชวงศ์ชิง
พระลักษมณ์

พระลักษมณ์ (translit=Lakṣmaṇa) เป็นตัวละครในเรื่องรามเกียรติ์ เป็นอวตารของพญาอนันตนาคราช แท่นบรรทมของพระนารายณ์กับสังข์ของพระนารายณ์ มีพระวรกายสีเหลืองดั่งทองทา เป็นโอรสของท้าวทศรถและนางสมุทรชา มีพระอนุชาฝาแฝด คือ พระสัตรุด
พระนามของพระลักษมณ์มาจากภาษาสันสกฤตว่า ลกฺษมณ (อ่านว่า ลัก-สะ–มะ-นะ) แปลว่าผู้มีเครื่องหมายอันเป็นมงคล หรือผู้ที่มีลักษณะดี ในภาษาไทย เขียนว่า ลักษมณ์

**ประวัติ**
พระลักษมณ์เคยได้ไปร่วมพิธียกธนูโมลีที่มิถิลา ได้ลองยกศรก่อนพระราม เมื่อจับศรแล้วศรขยับแต่แกล้งทำเป็นยกไม่ได้เพราะรู้ว่าพระรามหลงรักนางสีดาตั้งแต่แรกเห็น อีกทั้งพระลักษมณ์ก็ไม่ได้รักนางสีดาแบบชู้สาว พระรามจึงได้อภิเษกสมรสกับนางสีดา 
พระลักษมณ์มีความจงรักภักดีต่อพระรามมาก เป็นผู้ที่อยู่เคียงคู่ร่วมทุกข์ร่วมสุขกับพระรามเสมอ เมื่อพระรามต้องออกเดินป่าถึง 14 ปี พระลักษมณ์ก็ได้ขอติดตามไปเพื่ออารักขาและปรนนิบัติ อีกทั้งยังช่วยออกรบกับกองทัพของกรุงลงกาอย่างกล้าหาญหลายครั้งหลายหน ร่วมผจญหมู่มารและเหล่าศัตรูเคียงคู่พระราม พระลักษมณ์ออกรบจนถูกอาวุธได้รับบาดเจ็บเกือบสิ้นพระชนม์ถึง 5 ครั้ง จากหอกโมกขศักดิ์ของกุมภกรรณ ศรนาคบาศกับศรพรหมาสตร์ของอินทรชิต หอกแก้ววราวุธของมูลพลัม และหอกกบิลพัทของทศกัณฐ์ แต่ฝีมือก็ไม่ได้ด้อยไปกว่าใคร พระลักษมณ์ได้สังหารกุมภกาศ อินทรชิต มูลพลัม จิตรไพรี ทศคีรีวัน ทศคีรีธร 
หลังเสร็จศึกกรุงลงกา ในขั้นแรกเสนาปรึกษากันว่าจะปูนบำเหน็จให้พระลักษมณ์ไปครองเมืองโรมคัล แต่หนุมานคัดค้านว่าเมืองโรมคัลเป็นเมืองยักษ์ไม่ควรให้พระลักษมณ์ไปครอง ควรจะอยู่ใกล้ชิดพระรามจะดีกว่า พระลักษมณ์ก็เห็นด้วย จึงได้เป็นอุปราชฝ่ายหน้าของเมืองอโยธยา 
เมื่อพระรามเข้าใจผิดว่านางสีดายังรักใคร่ทศกัณฐ์ ก็สั่งให้พระลักษมณ์นำนางไปประหารแล้วควักดวงใจมาให้ดู พระลักษมณ์ไม่อยากทำแต่นางสีดาบอกให้ทำตาม เมื่อประหารแล้วนางไม่สิ้นชีวิต พระลักษมณ์จึงให้นางสีดาหนีไปและควักหัวใจเนื้อทรายไปถวาย เมื่อพระรามต้องเดินดงเป็นครั้งที่ 2 เพื่อสะเดาะเคราะห์ พระลักษมณ์ก็ได้ทูลขอตามเสด็จไปด้วยอีกครั้ง 

**ลักษณะและสี**
สีทอง 1 หน้า 2 มือ มงกุฏเดินหน มงกุฏชัย หรือพระมหามงกุฏ ตอนทรงพรตสวมชฎายอดฤษี 

**ในรามายณะ**
พระลักษมณ์มีชายาชื่อนางอุรมิลา (Urmila) ธิดาท้าวชนก แต่งงานพร้อมกันกับพระรามและนางสีดา เมื่อพระลักษมณ์ออกจากเมืองไปอยู่ในป่ากับพระราม ได้ขอพรกับนิทราเทวีให้ตนสามารถอยู่ได้โดยไม่ต้องนอนตลอด 14 ปี เพื่ออุทิศตนปรนนิบัติพี่ชายและพี่สะใภ้ โดยให้นางอุรมิลาที่รอคอยอยู่ที่เมืองเป็นผู้หลับแทน ทำให้นางอุรมิลาเข้าสู่นิทรายาวนานจนครบ 14 ปี ทั้งสองมีโอรสสององค์ คือ อังกาต (Angada) และจันทรเกตุ (Chandraketu)

**อ้างอิง**

**แหล่งข้อมูลอื่น**
 Lakshmana
*บทละครเรื่องรามเกียรติ์ พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช  https://vajirayana.org/บทละครเรื่องรามเกียรติ์
หมวดหมู่:ตัวละครในรามเกียรติ์
หมวดหมู่:ตัวละครที่เป็นเจ้าชาย
ซูบารุ ชิบูตานิ

ซูบารุ ชิบูตานิ (Shibutani Subaru; เกิดในวันที่ 22 กันยายน ค.ศ. 1981) เป็นนักร้อง นักแสดง และผู้แต่งบทเพลงชาวญี่ปุ่น และเป็นนักร้องหลักของกลุ่มคันจานิ 8 ก่อนที่จะออกจากกลุ่มใน ค.ศ. 2018

**อ้างอิง**
หมวดหมู่:จูเนียร์
หมวดหมู่:นักแสดงญี่ปุ่น
หมวดหมู่:บุคคลจากอิบารากิ (จังหวัดโอซากะ)
ชิงโงะ มูรากามิ

ชิงโงะ มูรากามิ หรือ ชิงโกะ มูรากามิ (Murakami Shingo; เกิด 26 มกราคม พ.ศ. 2524) เป็นนักร้อง พิธีกร ทาเร็นโตะ และนักแสดง ชาวญี่ปุ่น เป็นมือคีย์บอร์ดวงไอดอลชายชื่อ คันจานิ 8

**คอนเสิร์ต/ทัวร์**
X-mas Party Christmas concerts (2002 -2005) at  Osaka Shochiku-za date=2006-02-22 
*Osaka-jo Hall Zenyasai  1st live (Summer 2005)
*F.T.O.N. (Funky Tokyo Osaka Nagoya) 1st tour (Summer 2006)
*1st Nationwide tour (Fall/Autumn 2006)
*2nd Nationwide tour (Winter 2006)
*1st Solo Concert (Osaka Shochiku-za) (12/21-12/24 2006)
*WHAT! REALLY!? SURPRISE
Kanjani8 Dome Concert in OSAKA (February 24-25, 2007) at Kyocera Dome Osaka

**ผลงาน**
รายการวาไรตี้ประจำสัปดาห์
*-coming up-  女神のアンテナ date=2008-03-13 - モモコのOH！ソレ！みーよ！ date=2008-10-01  (Kansai TV)- Honjani date=2005-11-11  (Kansai TV & Fuji TV, 2003.06.10 - present)
*Mucha Buri (TV Tokyo, 2007.04.03 - present)
*-ended-  Suka J (TV Tokyo, 2005.10.04 - 2007.03.27)
*-ended- Mugendai no Gimon (TV Tokyo) {2005.04.05 - 2005.09.27}
*-ended- Urajani (TV Tokyo) {2004.04.06 - 2005.03.29}
*-ended- J³Kansai (Kansai TV) {2002.10.02 - 2003.03.26}
ละครทางโทรทัศน์-  Dive to the Future date=2006-12-06  (Kansai TV , 2006)
*Hagure Keiji Junjoha (TV Asahi 2004-2005)
*Neverland (TBS 2001)
*Mamachari Detective (Housewife Detective) (1999)
*Kowai Nichiyoubi (TV Asahi 1999)
ละครเวที 
*Kyo To Kyo (1997)
*Kyo To Kyo (1998)
*Another (2002)
*Douton Boys (2003)
*Summer Storm (2004)
*Dream Boys (2004)
*Magical Summer (2005)
*Dream Boys(2005)
*Another's Another (2006)
*Dream Boys (2006)
วิทยุกระจายเสียง- Kanjani8 Yokoyama Yuu(Of whom he is currently dating) & Murakami Shingo no Recomen! (Bunka Housou; Yokoyama and Murakami only)- Murakami Shingo no Gekkan Kanjani Tsuushin (ABC Radio)- Kikujani 8 (MBS Radio) 
โฆษณา
*Sukiyanen Instant Ramen- UFO Nissin Ramen- TV Guide

**อ้างอิง**
http://www.teichiku.co.jp/artist/kan8/
*http://www.johnnys-net.jp/artist/profile/kanjyani8.html date=2007-08-19 - Wikipedia

**ลิงก์อื่นๆ**
  Murakami Shingo (Drama wiki)
หมวดหมู่:จูเนียร์
รีวเฮ มารูยามะ

มารูยามะ รีวเฮ (Maruyama Ryūhei; เกิดในวันที่ 26 พฤศจิกายน ค.ศ. 1983) เป็นไอดอล นักร้อง และนักจัดรายการวิทยุชาวญี่ปุ่น เขาเป็นสมาชิกของกลุ่มไอดอลชายญี่ปุ่น คันจานิ 8 ซึ่งอยู่ภายใต้การจัดการของจอห์นนีและสหาย

**แหล่งข้อมูลอื่น**
  Teichiku Official Site > Kanjani8-  Johnny's Entertainment Official Site > Kanjani8 date=2022-05-20 
หมวดหมู่:จูเนียร์
เบตาบล็อกเกอร์

เบต้า บล็อกเกอร์ (Beta blockers หรือบางครั้งเขียน β-blockers) เป็นยาลดความดันชนิดหนึ่ง ออกฤทธิ์ผ่านทางระบบประสาท โดยยับยั้งผลของการกระตุ้นของ Adrenalin หรือ Norepinephrine เป็นผลให้หัวใจเต้นช้าลง และเบาลง ช่วยลดความเสี่ยงการเกิดภาวะหัวใจขาดเลือด ลดภาวะบางอย่างที่ทำให้หัวใจเต้นเร็วขึ้น เช่น อาการตื่นเต้น รักษาโรคต่าง ๆ เช่น ต้อหิน  ไมเกรน กระวนกระวาย ตื่นเต้น ต่อมธัยรอยด์เป็นพิษ เป็นต้น
หมวดหมู่:ยาลดความดัน
หมวดหมู่:บทความยาที่ต้องการภาพประกอบ
ทรูมูฟ

บริษัท ทรูมูฟ จำกัด (True Move Co.,Ltd.) เดิมชื่อ บริษัท ทีเอ ออเร้นจ์ จำกัด (TA Orange Co.,Ltd.) เป็นบริษัทที่ทำธุรกิจให้บริการโทรศัพท์มือถือรายหนึ่งในประเทศไทย เดิมเป็นบริษัทร่วมทุนระหว่างเทเลคอม เอเชีย กับกลุ่มออเร้นจ์ จากประเทศฝรั่งเศส ในชื่อ ทีเอ ออเร้นจ์ แต่ใน พ.ศ. 2547 กลุ่มออเร้นจ์ได้ถอนทุนออกไปจากประเทศไทย ทางเทเลคอมเอเชียซึ่งเป็นบริษัทแม่จึงได้เปลี่ยนชื่อเป็นทรู คอร์ปอเรชั่น และเปลี่ยนชื่อ ทีเอ ออเร้นจ์ เป็น ทรู มูฟ
ในอดีต ทรูมูฟเคยมีเครือข่ายของตนเองสองเครือข่าย คือทรูมูฟ และทรูมูฟ เอช ที่เป็นของบริษัทลูก โดยเครือข่ายทรูมูฟปัจจุบันได้ยุติการให้บริการไปเมื่อเดือนพฤศจิกายน พ.ศ. 2558 หลังเอไอเอสเข้าชำระเงินค่าประมูลคลื่น 1800 MHz งวดแรก
หมวดหมู่:ผู้ให้บริการโทรศัพท์มือถือในประเทศไทย
หมวดหมู่:ธุรกิจการสื่อสาร
หมวดหมู่:ทรูคอร์ปอเรชั่น
หมวดหมู่:บริษัทไทยที่ก่อตั้งในปี พ.ศ. 2546

**หลังจากนั้น**

**แหล่งข้อมูลอื่น**
 เว็บไซต์อย่างเป็นทางการของ TrueMove H- เว็บไซต์โปรโมชั่นเน็ตเติมเงินของทรูมูฟ
แบรนดอน เราธ์

แบรนดอน เจมส์ เราธ์ (Brandon James Routh) (เกิด 9 ตุลาคม พ.ศ. 2522) เป็นนักแสดงชายชาวอเมริกัน เป็นรู้จักในฐานะผู้แสดงภาพยนตร์เรื่อง ซูเปอร์แมนรีเทิร์น ในบทของซูเปอร์แมน ภาพยนตร์ในปี พ.ศ. 2549 ,ทอดด์ อิงแกรม จากภาพยนตร์ สก็อตต์ พิลกริม VS เดอะ เวิลด์ และ ดีแลน ด็อก จากภาพยนตร์แนวซูปเปอร์ฮีโร่/สยองขวัญเรื่อง ฮีโร่รัตติกาล ถล่มมารหมู่อสูร

**ประวัติ**
เราธ์ เกิดที่เมือง ดิมอยน์ ในรัฐไอโอวา และโตในเมืองนอร์วอล์กเมืองใกล้ๆในรัฐไอโอวา เข้ารับการศึกษาที่มหาวิทยาลัยไอโอวา เราธ์นับถือศาสนาคริสต์ นิกายเมโธดิสต์
ในปี พ.ศ. 2542 เราธ์ได้ลาออกจากมหาวิทยาลัยและย้ายไปที่นครนิวยอร์ก และย้ายต่อไปที่ลอสแอนเจลิส เพื่อที่ต้องการเป็นนักแสดง ผลงานครั้งแรกของเขาคือแสดงในมิวสิกวีดีโอของ คริสตินา อากีเลราในเพลง What a Girl Wants

**ชีวิตส่วนตัว**
เราธ์หมั้นกับแฟนสาวของเขาชื่อว่า คอตนีย์ ฟอร์ด ในวันที่ 23 สิงหาคม พ.ศ. 2549 หลังจากทั้งคู่คบหามายาวนานถึง 3 ปี ทั้งคู่แต่งงานกันในวันที่ 24 พฤษจิกายน พ.ศ. 2550 ที่ซานต้า บาร์บารา มีลูกชายด้วยกัน 1 คนด้วยชื่อ "ลีโอ เจมส์ เราธ์" เกิดในปี พ.ศ. 2555

**ผลงานภาพยนตร์**

**อ้างอิง**
หมวดหมู่:ชาวอเมริกันเชื้อสายเยอรมัน
หมวดหมู่:ซูเปอร์แมน
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายอังกฤษ
หมวดหมู่:บุคคลจากรัฐไอโอวา
เซ็ปปูกุ

พิธีกรรมเซ็ปปูกุ
เซ็ปปูกุ (seppuku) หรือ ฮารากิริ (harakiri) เป็นการฆ่าตัวตายโดยการคว้านท้องในยุคซามูไรของประเทศญี่ปุ่น โดยใช้มีดสั้นแทงที่หน้าท้องใต้เอวขวา กรีดมาทางซ้าย แล้วดึงมีดขึ้นข้างบน ซึ่งเป็นการเปิดเยื่อบุช่องท้องแล้วตัดลำไส้ให้ขาด หลังจากนั้นซามูไรอีกคนหนึ่งจากด้านหลังของผู้กระทำเซ็ปปูกุจะใช้ดาบคาตานะตัดศีรษะจนขาด  การตายด้วยวิธีนี้ เชื่อว่าเป็นการตายอย่างมีเกียรติแล้ว ส่วนใหญ่ผู้ทำเซ็ปปูกุทำตามหลักศาสนาชินโตที่จารึกไว้ในคัมภีร์โคจิกิ เพราะแสดงความกล้าหาญและพิสูจน์ให้เห็นถึงความสามารถในการบังคับจิตใจของตนเอง การคว้านท้องถูกนำมาใช้โดยสมัครใจที่จะตายกับซามูไรที่มีเกียรติแทนที่จะตกอยู่ในมือของศัตรูของพวกเขา (และน่าจะถูกทรมาน) เป็นรูปแบบของโทษประหารชีวิตสำหรับซามูไรที่มีการกระทำผิดร้ายแรงหรือดำเนินการ เหตุผลอื่น ๆ ที่ได้นำความอัปยศแก่พวกเขา การฆ่าตัวตายโดยการจำยอมจึงถือเป็นพิธีซึ่งโดยปกติจะเป็นส่วนหนึ่งของพิธีกรรมซับซ้อนมากขึ้นและการดำเนินการในฐานะที่ต้องการให้ผู้อื่นเข้าใจในการต้องการในการรักษาเกียรติของพวกเขาจึงควรมีผู้คนมาชมขณะทำเซ็ปปูกุด้วย
ในญี่ปุ่น คำว่า "ฮารากิริ" หรือ "ฮาราคีรี" ถือเป็นคำหยาบและไม่เคารพต่อผู้กระทำเซ็ปปูกุ และการเขียนตัวอักษรคันจิของสองคำนี้เขียนเหมือนกันโดยสลับตัวอักษรหน้าหลัง

**อ้างอิง**

**ดูเพิ่ม**
 การฆ่าตัวตายโดยความจำยอม 
หมวดหมู่:การฆ่าตัวตาย
หมวดหมู่:ซามูไร
หมวดหมู่:คำและวลีภาษาญี่ปุ่น

หมวดหมู่:วัฒนธรรมญี่ปุ่น
หมวดหมู่:การฆ่าตัวตาย

หมวดหมู่:สังคมวิทยา
หมวดหมู่:ความตาย
หมวดหมู่:ความรุนแรง
หมวดหมู่:สาเหตุการเสียชีวิต
หมวดหมู่:การปกครองตนเอง
หมวดหมู่:จิตเวชศาสตร์
หมวดหมู่:ประเด็นหลักด้านจริยธรรม
หมวดหมู่:การฆ่าแบ่งตามประเภท
ดิมอยน์

ดิมอยน์ (Des Moines; IPA: dɪˈmɔɪn) เป็นเมืองหลวงของรัฐไอโอวา ก่อตั้งเมื่อ 22 กันยายน พ.ศ. 2394 ในชื่อ ฟอร์ตดิมอยน์ (Fort Des Moines) และเปลี่ยนชื่อมาเป็น ดิมอยน์ ในปี พ.ศ. 2400 ดิมอยน์ตั้งอยู่ในเคาน์ตีโพล์ก สถิติปี พ.ศ. 2543 ดิมอยน์ มีประชากร 198,682 คน
ประวัติของเมืองดิมอยม์นับย้อนไปปี พ.ศ. 2377 ที่จอห์น ดูเฮอร์ที แนะนำให้มีการตั้งค่ายทหานในบริเวณดิมอยน์ในปัจจุบัน
ดิมอยน์ตั้งอยู่บนแม่น้ำดิมอยน์ และเป็นหนึ่งในสี่เมืองของเขตเมืองติดกันของ ดิมอยน์ เวสต์ดิมอยน์ ไคลฟ์ และ เออร์บันเดล

**อ้างอิง**

**แหล่งข้อมูลอื่น**
  เว็บไซต์เมืองดิมอยน์
หมวดหมู่:เมืองหลวงของรัฐในสหรัฐ
หมวดหมู่:เมืองในรัฐไอโอวา
อำเภอนิคมพัฒนา

นิคมพัฒนา เป็นอำเภอหนึ่งที่อยู่ในจังหวัดระยอง ประชากรส่วนใหญ่ประกอบอาชีพ ทำไร่ ทำสวน และทำโรงงานอุตสาหกรรม

**ที่ตั้งและอาณาเขต**
อำเภอนิคมพัฒนาตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอปลวกแดง- ทิศตะวันออก ติดต่อกับอำเภอบ้านค่าย- ทิศใต้ ติดต่อกับอำเภอเมืองระยองและอำเภอบ้านฉาง- ทิศตะวันตก ติดต่อกับอำเภอบางละมุง (จังหวัดชลบุรี)

**ประวัติ**
ท้องที่อำเภอนิคมพัฒนาเดิมเป็นส่วนหนึ่งของอำเภอบ้านค่าย ทางราชการได้แบ่งพื้นที่การปกครองออกมาตั้งเป็น กิ่งอำเภอนิคมพัฒนา ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอนิคมพัฒนา โดยมีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอนิคมพัฒนาแบ่งพื้นที่การปกครองออกเป็น 4 ตำบล 30 หมู่บ้าน ได้แก่

**การปกครองส่วนท้องถิ่น**
ท้องที่อำเภอนิคมพัฒนาประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลนครมาบตาพุด ครอบคลุมพื้นที่ตำบลมาบข่า (เฉพาะพื้นที่บางส่วนของหมู่ที่ 6, 7) รวมถึงตำบลห้วยโป่งและตำบลมาบตาพุดทั้งตำบล ตำบลเนินพระ (เฉพาะบางส่วนของหมู่ที่ 4–7) และตำบลทับมา (เฉพาะบางส่วนของหมู่ที่ 5) ในเขตอำเภอเมืองระยอง- เทศบาลเมืองนิคมพัฒนา ครอบคลุมพื้นที่ตำบลนิคมพัฒนา (เฉพาะบางส่วนของหมู่ที่ 1–2) และตำบลมาบข่า (เฉพาะบางส่วนของหมู่ที่ 5, 8)- เทศบาลเมืองมะขามคู่ ครอบคลุมพื้นที่ตำบลมะขามคู่ทั้งตำบล- เทศบาลตำบลมาบข่าพัฒนา ครอบคลุมพื้นที่ตำบลมาบข่า (นอกเขตเทศบาลนครมาบตาพุดและเทศบาลเมืองนิคมพัฒนา)- องค์การบริหารส่วนตำบลนิคมพัฒนา ครอบคลุมพื้นที่ตำบลนิคมพัฒนา (นอกเขตเทศบาลเมืองนิคมพัฒนา)- องค์การบริหารส่วนตำบลพนานิคม ครอบคลุมพื้นที่ตำบลพนานิคมทั้งตำบล

**อ้างอิง**
นิคมพัฒนา
หมวดหมู่:อำเภอในจังหวัดระยอง

สำหรับข้อมูลเพิ่มเติมของจังหวัด ดูบทความหลักที่ จังหวัดระยอง
ระยอง
หมวดหมู่:หน่วยการบริหารในจังหวัดระยอง
หมวดหมู่:จังหวัดระยอง
บลูส์

บลูส์ (Blues) เป็นรูปแบบของดนตรีประเภทหนึ่ง เกิดจากสภาพชีวิตและความเป็นอยู่ของคนดำที่หลั่งไหลเข้าสู่สหรัฐเพื่อการเป็นทาส สภาพชีวิตที่คับแค้นของพวกเขาได้ถูกนำเสนอผ่านบทเพลงด้วยการร้อง หรือสวดอ้อนวอนในทางศาสนาที่ เป็นท่วงทำนองที่น่าเศร้า อันเป็นเอกลักษณ์ของการร้องและท่วงทำนองที่เกิดจากเครื่องดนตรีที่ไม่มีคุณภาพจากความแร้นแค้น และความรู้ในด้านทฤษฎีดนตรีที่ผิดเพี้ยนไปจากเดิม ทำให้มีเสียงหรือคอร์ดความเพี้ยนซึ่งต่อมาก็ได้สร้างความแปลกหู จนเป็นลักษณะและเอกลักษณ์เฉพาะ
ลักษณะสำคัญของเพลงบลูส์คือ การใช้เสียงร้อง หรือเสียงของเครื่องดนตรีที่เพี้ยนจากเสียงในบันไดเสียง ซึ่งเรียกกันว่า เบนท์ หรือ บลูโน้ต และการสไลด์เสียง ปกติเพลงบลูส์เป็นเพลงในอัตราจังหวะ 4/4 ใน 1 วรรคจะมี 12 ห้องเพลง การร้องแต่ละวรรคจะมีการอิมโพรไวเซชั่นไปจากทำนองเดิม เช่นเดียวกับการบรรเลงโดยเครื่องดนตรี
ลักษณะเฉพาะของเพลงบลูส์ถูกวางด้วยด้วยรากฐานจากความเจ็บปวดแร้นแค้น ทุกข์ทรมาน ของชีวิต เนื้อเพลง และสำเนียงของบลูส์จึงแฝงความเจ็บปวดคล้ายการสะอึกสะอื้นเวลาร้องให้ จึงใช้แสดงอารมณ์เศร้าได้ดี นอกจากนั้น เรื่องของจังหวะ (rhythm) ของบลูส์ที่โดดเด่นเป็นเอกลักษณ์ และเป็นแบบแผนนำไปสู่ดนตรีรูปแบบอื่นมากมาย เช่น ฟังก์, โซล, ริทึมแอนด์บลูส์, ร็อกแอนด์โรล เป็นต้น 
ศิลปินบลูส์ที่น่าสนใจมีด้วยกันในหลายยุค เช่น รอเบิร์ต จอห์นสัน, จอห์น ลี ฮุกเกอร์, มัดดี วอเตอส์, อัลเบิร์ต คิง, บี.บี. คิง, เฟรดดี คิง, บัดดี กาย, จิมิ เฮนดริกซ์, เอริก แคลปตัน และสตีวี เรย์ วอห์น
ที่มาของคำว่า บลูส์ ในภาษาอังกฤษ blues หมายถึง อาการโศกเศร้า ในประโยคเช่น I feel blues.
หมวดหมู่:แนวดนตรี
หมวดหมู่:รูปแบบรายการวิทยุ
หมวดหมู่:ดนตรีอเมริกันเชื้อสายแอฟริกัน
ยูยะ เทโงชิ

เทโกชิ ยูยะ สมาชิกวง NEWS ยูยะเข้ามาเป็นสมาชิก Johnny's Jr. ได้ไม่นานความสามารถที่โดดเด่นก็เข้าตากรรมการอย่างคุณจอห์นนี่ จนได้เดบิ้วพร้อมกับรุ่นพี่ที่ตนเองชื่อชอบอย่าง ยามาชิตะ โทโมฮิสะ

**ข้อมูลส่วนตัว**
 ชื่อภาษาอังกฤษ : Tegoshi Yuya- ชื่อภาษาญี่ปุ่น : 手越祐也- ชื่อเล่น : ยูยะ, เทชชี่ (เรียว) ,ยูคุง (คนที่บ้านเรียกกัน)- วันเกิด : 11 พฤศจิกายน พ.ศ. 2530- สถานที่เกิด : จังหวัดคานากาว่า ประเทศญี่ปุ่น- ส่วนสูง : 170 เซนติเมตร- น้ำหนัก : 53 กิโลกรัม- กรุ๊ปเลือด : B- เข้าจูเนี่ยร์เมื่อ : ธันวาคม 2001- ยูนิต : NEWS Tegomass 
** การศึกษา : โฮริโคชิ ไฮสคูล มหาวิทยาลัยวาเซดะ

**ผลงาน**

**เพลง**
 Single in NewS
# 2003.11.07 NewS Nippon (NEWSニッポン)
# 2004.05.12 Kibou ~Yell~ (希望～Yell～)
# 2004.08.11 Akaku Moyuru Taiyou (紅く燃ゆる太陽 )
# 2005.03.16 Cherish (チェリッシュ)
# 2005.07.13 TEPPEN 
# 2006.03.15 Sayaendou (サヤエンドウ)
# 2007.03.21 Hoshi wo Mezashite (星をめざして)
# 2007.11.07 weeek
# 2008.02.27 Taiyo no Namida (太陽のナミダ)
# 2008.05.08 SUMMER TIME
# 2008.10.01 Happy Birthday
# 2009.04.29 Koi No ABO
# 2010.03.31 Sakura Girl
# 2010.11.03 Fighting man- Album in NewS
# 2005.04.27 touch
# 2007.11.07 pacific
# 2008.11.19 color
# 2010.09.15 Live- Single Special Unit : Tegomass (Tegoshi Yuya & Masuda Takahisa)
# 2006.11.15 Miso Soup (Sweden)
# 2006.12.20 Miso Soup (ミソスープ) (Japan)
# 2007.05.16 Kiss～Kaerimichi no Love Song～ (キッス～帰り道のラブソング～)
# 2008.06.18 Ai Ai Gasa (アイアイ傘)
# 2009.07.07 Tanabata Matsuri
# 2010.04.21 Tegomasu no ai- Album Special Unit : Tegomass (Tegoshi Yuya & Masuda Takahisa)
# 2009.08.17 Tegomasu no uta

**ละคร**
 Division 1 (ディビジョン1) (2005)- Gekidan Engimono - Ie ga Tooi (劇団演技者 - 家が遠い) (2005)- Gachi Baka! (ガチバカ!) (2006)- My Boss My Hero (2006)- Hyoten (2006)- 15 Sai no blue- Shabake (2007) รับบทเป็น Ichitaro - Shabake: Uso Uso (2008) รับบทเป็น Ichitaro- Dareka ga Uso wo Tsuiteiru (2009) รับบทเป็น Sato Takahiro - Yamato Nadeshiko Shichi Henge (2010) รับบทเป็น Toyama Yukinojo

**รายการวิทยุ**
 NEWS Tegoshi Yuya's What A Wonderful Music! 

**ภาพยนตร์**
 Shissou (2005)- Happy Feet (2007) (Japanese dub) - Dareka ga Watashi ni Kiss wo Shita (working titled Nakushita Kioku (ナクシタキオク?)) (2010) 
หมวดหมู่:จูเนียร์
หมวดหมู่:นักแสดงญี่ปุ่น
ร็อก

ร็อก (Rock) เป็นแนวเพลงที่ได้รับความนิยม มีต้นกำเนิดจากดนตรีร็อกแอนด์โรลในสหรัฐอเมริกาในช่วงคริสต์ทศวรรษ 1950 และเริ่มพัฒนาสู่แนวเพลงหลายแขนงในช่วงคริสต์ทศวรรษ 1960 และช่วงหลังจากนั้น โดยเฉพาะในสหราชอาณาจักรและสหรัฐอเมริกา ดนตรีร็อกมีต้นกำเนิดจากร็อกแอนด์โรลของยุค 1940 และ 1950 มีอิทธิพลมาจากแนวเพลงบลูส์ ริทึมแอนด์บลูส์ และคันทรี ดนตรีร็อกยังนำมาสู่แนวเพลงอื่น ๆ ได้แก่อิเล็กทริกบลูส์ และโฟล์ก และมีอิทธิพลร่วมมาจากดนตรีแจ๊ส ดนตรีคลาสสิก และแหล่งดนตรีอื่น ๆ
ด้านดนตรี ดนตรีร็อกมีศูนย์กลางที่กีตาร์ไฟฟ้า มักจะเป็นส่วนหนึ่งของวงดนตรีร็อกที่มีกีตาร์เบสไฟฟ้าและกลอง ปกติแล้ว เพลงที่เป็นดนตรีร็อกจะมีอัตราจังหวะ 4/4 ใช้รูปแบบท่อนเวิร์ส–คอรัส แต่เพลงประเภทนี้มีความหลากหลายมากขึ้น เนื้อเพลงมักเน้นย้ำเรื่องของความรักใคร่ เช่นเดียวกับเพลงป็อป แต่ก็กล่าวถึงเนื้อหาอื่นที่มักเน้นเรื่องสังคมหรือการเมือง นักดนตรีเพศชายผิวขาวถือเป็นปัจจัยสำคัญที่ทำให้เกิดเนื้อหาต่าง ๆ มากมายในเพลงร็อก 
ดนตรีร็อกมักเต็มไปด้วยเสียงกีตาร์แบบแบ็กบีตจากส่วนจังหวะของกีตาร์เบสไฟฟ้า กลองและคีย์บอร์ด อย่างออร์แกน เปียโน หรือตั้งแต่ช่วงคริสต์ทศวรรษ 1970 ก็มีการใช้เครื่องสังเคราะห์เสียง ร่วมไปกับกีตาร์และคีย์บอร์ด ยังมีการใช้แซกโซโฟน และฮาร์โมนิกาในแบบบลูส์ก็มีใช้บ้างในท่อนโซโล ในรูปแบบร็อกบริสุทธิ์แล้ว ใช้ 3 คอร์ด จังหวะแบ็กบีตที่แข็งแรงและหนักแน่น รวมถึงมีเมโลดีติดหู
ในช่วงปลายคริสต์ทศวรรษ 1960 และต้นคริสต์ทศวรรษ 1970 เพลงร็อกพัฒนาจนแตกแยกย่อยเป็นหลายแนวเพลง และเมื่อรวมกับเพลงโฟล์กแล้วจึงเป็น โฟล์กร็อก รวมกับบลูส์เป็น บลูส์-ร็อก รวมกับแจ๊ซเป็น แจ๊ซ-ร็อก ในช่วงคริสต์ทศวรรษ 1970 ร็อกยังเกี่ยวข้องกับเพลงโซล ฟังก์และละติน เช่นเดียวกันในยุคนี้ร็อกยังได้เกิดแนวเพลงย่อยอีกหลายแนวเช่น ซอฟต์ร็อก เฮฟวีเมทัล ฮาร์ดร็อก โพรเกรสซีฟร็อกและพังก์ร็อก ส่วนแนวเพลงย่อยร็อกที่เกิดขึ้นในคริสต์ทศวรรษ 1980 เช่น นิวเวฟ ฮาร์ดคอร์พังก์และอัลเทอร์เนทีฟร็อก ในยุคคริสต์ทศวรรษ 1990 แนวเพลงย่อยที่เกิดเช่น กรันจ์ บริตป็อป อินดี้ร็อกและนูเมทัล
มีวงร็อกส่วนใหญ่ประกอบด้วย สมาชิกที่เล่นกีตาร์ไฟฟ้า นักร้องนำ กีตาร์เบสและกลอง ก่อตั้งเป็นวง 4 ชิ้น มีบางวงที่มีสมาชิกน้อยกว่าหรือมากกว่า ตำแหน่งเล่นดนตรีบางคนก็ทำหน้าที่ร้องก็มี ในบางครั้งอาจเป็นวง 3 คนหรือวงดูโอซึ่งอาจมีนักดนตรีเสริมเข้ามาอย่างกีตาร์ริธึมหรือคีย์บอร์ด บางวงอาจมีการใช้เครื่องดนตรีสายอย่างไวโอลิน เชลโล หรือเครื่องเป่าอย่าง แซกโซโฟน ทรัมเปต หรือ ทรอมโบน แต่มีวงไม่มากนักที่ใช้
ดนตรีร็อกในช่วงแรก ๆ มีความเกี่ยวข้องต่อการเคลื่อนไหวของวัยรุ่นและวัยหนุ่มสาวในสหรัฐอย่างมากโดยมีเนื้อหาเสียดสีหรือสะท้อนการเมือง เพศ คติชน เชื้อชาติ ซึ่งถูกมองว่าเป็นการต่อต้านระบบทางสังคมและวัฒนธรรมอย่างสิ้นเชิง

**อ้างอิง**
หมวดหมู่:แนวดนตรี

หมวดหมู่:ประเภทดนตรีร็อก
หมวดหมู่:วัฒนธรรมอเมริกัน
หมวดหมู่:วัฒนธรรมอังกฤษ
หมวดหมู่:ดนตรีอเมริกันเชื้อสายแอฟริกัน
ปิ๊ก

ปิ๊ก แบบต่างๆ 
ปิ๊ก (pick) แผ่นพลาสติกบางรูปสามเหลี่ยมหรือรูปหยดน้ำ ใช้สำหรับดีดกีตาร์หรือเครื่องสายอื่น มีหลายขนาดทั้งแข็ง (heavy)  ปานกลาง  (medium) หรืออ่อน  (slim)  ปิ๊กแข็งนิยมใช้ในการโซโล่เพลง  จะให้เสียงที่มีพลังกังวาล ปิ๊กอ่อนใช้ในการตีคอร์ดเพราะจะให้เสียงที่ใสกว่าปิ๊กแข๊ง ปิ๊กขนาดกลาง ใช้ได้ทั้ง 2 อย่าง  แต่ถ้าใช้ปิ๊กแข็งตีคอร์ดแต่ใช้การจับปิ๊กหลวม ๆ ก็จะได้เสียงที่ต่างไปอีกแบบ วัสดุที่นำมาใช้ทำปิ๊กมีหลายแบบเช่นกัน ไม่ว่าจะเป็น เหล็ก พลาสติก อะลูมิเนียม ฯลฯ
หมวดหมู่:อุปกรณ์ดนตรี
อำเภอกะเปอร์

กะเปอร์ เป็นอำเภอหนึ่งของจังหวัดระนอง

**ที่ตั้งและอาณาเขต**
อำเภอกะเปอร์ตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอเมืองระนอง และอำเภอพะโต๊ะ (จังหวัดชุมพร)- ทิศตะวันออก ติดต่อกับอำเภอท่าชนะ อำเภอท่าฉาง และอำเภอวิภาวดี (จังหวัดสุราษฎร์ธานี)- ทิศใต้ ติดต่อกับอำเภอสุขสำราญ- ทิศตะวันตก ติดต่อกับทะเลอันดามัน

**ประวัติ**
คำว่า "กะเปอร์" เป็นคำประสมจากคำสองคำคือ "กะ" ไม่มีความหมาย ส่วนคำว่า "เปอร์" เป็นชื่อคน ซึ่งเป็นหญิงหม้ายชาวมลายูผู้ซึ่งอพยพมาตั้งถิ่นฐาน ณ บริเวณที่ตั้งตำบลกะเปอร์ในปัจจุบันเป็นคนแรก ชาวบ้านจึงตั้งชื่อว่า "อำเภอกะเปอร์" ส่วนอีกข้อสันนิษฐานหนึ่งก็คือ มาจากคำว่า "กราเปอร์" แปลว่า คลองเปอร์ แล้วจึงกร่อนเป็น "กะเปอร์" ในปัจจุบัน

**การแบ่งเขตการปกครอง**

**การปกครองส่วนภูมิภาค**
อำเภอกะเปอร์แบ่งเขตการปกครองออกเป็น 5 ตำบล 34 หมู่บ้าน ได้แก่

**การปกครองส่วนท้องถิ่น**
ท้องที่อำเภอกะเปอร์ประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลกะเปอร์ ครอบคลุมพื้นที่บางส่วนของตำบลกะเปอร์- องค์การบริหารส่วนตำบลม่วงกลวง ครอบคลุมพื้นที่ตำบลม่วงกลวงทั้งตำบล- องค์การบริหารส่วนตำบลกะเปอร์ ครอบคลุมพื้นที่ตำบลกะเปอร์ (เฉพาะนอกเขตเทศบาลตำบลกะเปอร์)- องค์การบริหารส่วนตำบลบ้านนา ครอบคลุมพื้นที่ตำบลเชี่ยวเหลียงและตำบลบ้านนาทั้งตำบล- องค์การบริหารส่วนตำบลบางหิน ครอบคลุมพื้นที่ตำบลบางหินทั้งตำบล

**สถานที่ท่องเที่ยว**
เขาพ่อตาโชงโดง
*น้ำตกสายรุ้งละอองดาว
*บ้านอ่าวเคย
*บ้านไร่ไออรุณ
*หาดบางเบน
*คลองลัดโนด บ้านแหลมนาว 
*คลองบางปรุ
*อุทยานวังมัจฉา

กะเปอร์
ไอคิว 180

ไอคิว 180 เป็นรายการโทรทัศน์ประเภทควิชโชว์ทางวิชาการสำหรับเด็กและเยาวชน ที่มีอาจารย์ชัยณรงค์ มนเทียรวิเชียรฉาย (ปัจจุบันเป็นนายกสภามหาวิทยาลัยเซนต์จอห์น) รับหน้าที่เป็นพิธีกร และเครือซีเมนต์ไทยเป็นผู้สนับสนุนรายการ โดยออกอากาศครั้งแรกเมื่อปี พ.ศ. 2525 ทางสถานีโทรทัศน์ไทยทีวีสีช่อง 9 อ.ส.ม.ท. แล้วย้ายมาออกอากาศทางสถานีวิทยุโทรทัศน์กองทัพบกช่อง 5ในปี พ.ศ. 2528 – พ.ศ. 2540 ในชื่อรายการ "180 ไอคิว" ต่อมารายการก็ได้ออกอากาศทางช่อง 9 อีกระยะหนึ่ง จนยุติรายการเมื่อประมาณปี พ.ศ. 2543 
รูปแบบรายการเป็นการตั้งคำถามเกี่ยวกับโจทย์ปัญหาด้านคณิตศาสตร์ และวิทยาศาสตร์ โดยนักเรียนระดับมัธยมศึกษา เป็นผู้เข้าร่วมแข่งขัน ในรอบสุดท้ายเป็นการแข่งขันคิดเลขเร็ว โดยจะมีการสุ่มตัวเลขหนึ่งหลักมา 5 ตัว และตัวเลขสองหลักเป็นผลลัพธ์มา 1 ตัว แล้วนำมาคิดด้วยวิธีใดก็ได้ ให้ได้ผลลัพธ์ เท่ากับจำนวนที่กำหนด
รายการได้รับรางวัลเมขลา ประเภทรายการแข่งขันตอบปัญหาดีเด่น ปี พ.ศ. 2526 และ พ.ศ. 2528  และรางวัลโทรทัศน์ทองคำ ประเภทรายการแข่งขันตอบปัญหาดีเด่น ปี พ.ศ. 2533 และผู้ดำเนินรายการฝ่ายชายดีเด่น ปี พ.ศ. 2535

**รูปแบบการแข่งขันช่วงคณิตศาสตร์**
รูปแบบที่ 1 โดยจะทำการสุ่มตัวเลขหนึ่งหลักมา 5 ตัว แต่ละตัวจะมีตัวซ้ำ และตัวเลขคำตอบที่เราต้องการมี 2 คำตอบ ทั้งตัวเลข 2 หลัก และ 3 หลัก เลือกคำตอบใดก็ได้ขึ้นอยู่กับความยากง่าย
*รูปแบบที่ 2 จึงมีการเปลี่ยนแปลง ในส่วนคำตอบที่เราต้องการมี 1 คำตอบ แต่จะมี 2 หลัก และ 3 หลักเช่นเดียวกัน

**กติกาในการเล่น**
ผู้ดำเนินรายการจะสุ่มตัวเลข  5 ตัว แต่ละตัวจะไม่ซ้ำ โดย 5 ตัวที่ได้จะเป็นโจทย์ ส่วนคำตอบที่เราต้องการโดยในรอบที่ 1–5 มี 2 หลัก รอบที่ 6–10 มี 3 หลัก คำตอบที่ได้มีความใกล้เคียงและถูกต้อง ในกรณีที่พิธีกรสุ่มตัวเลขเลข 0 จะทำการสุ่มใหม่อีกครั้ง ผู้เข้าแข่งขันใช้เวลาไม่จำกัดในการคิดเลข จนกว่าผู้เข้าแข่งคิดเลขเสร็จ โดยพิธีกรจะถามว่าได้เท่าไร ซึ่งคำตอบที่ได้มีค่าใกล้เคียงที่สุด โดยผู้เข้าแข่งที่กดไฟก่อนจะเป็นคนตอบและจะต้องคำนวณให้ถูกต้อง ทีมไหนทำคะแนนมากที่สุดได้ตอบคำถามข้อสุดท้ายที่เกี่ยวกับโจทย์เลข และถ้าหากว่าทีมที่เข้ารอบทำโจทย์ข้อสุดท้ายจะได้รับรางวัล ถ้าผิดที่ข้อสุดท้ายจะไม่ได้รับรางวัล

**อ้างอิง**

**บรรณานุกรม**
 issn=0857-5223
หมวดหมู่:รายการโทรทัศน์ช่อง 9
หมวดหมู่:รายการโทรทัศน์ช่อง 5
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2525
หมวดหมู่:ควิซโชว์ไทยในคริสต์ทศวรรษ 1980
หมวดหมู่:ควิซโชว์ไทยในคริสต์ทศวรรษ 1990
หมวดหมู่:ควิซโชว์ไทยในคริสต์ทศวรรษ 2000
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2543
หมวดหมู่:ประเทศปานามา

ปานามา
ปานามา
ปานามา
หมวดหมู่:ประเทศที่ใช้ภาษาสเปนเป็นภาษาทางการ
หมวดหมู่:ประเทศในเขตแคริบเบียน
ป
หมวดหมู่:ประเทศริมฝั่งมหาสมุทรแปซิฟิก
ป
ฟุตบอลโต๊ะ

บทความนี้เป็นกีฬาบนโต๊ะ สำหรับกีฬากลางแจ้งดูที่ ฟุตบอล
ฟุตบอลโต๊ะ จำลองการเล่นฟุตบอลบนโต๊ะ
thumb
thumb
ฟุตบอลโต๊ะ (table football) หรือบางครั้งเรียก ฟุสบอล (foosball หรือ fussball) เป็นเกมจำลองการเล่นฟุตบอลบนโต๊ะ คิดค้นโดย อะเลคันโดร ฟีนิสเตร์เร (Alejandro Finisterre) กวีชาวสเปน ฟุตบอลโต๊ะเป็นกีฬาที่เล่นสองฝ่าย ฝ่ายละหนึ่งถึงสองคน โดยผู้เล่นแต่ละคนจะถือก้านที่ควบคุมตัวผู้เล่นเพื่อทำการแตะลูกบอลไปในทิศทางที่ต้องการ ให้ยิงลูกบอลเข้าสู่ประตูฝ่ายตรงข้าม กีฬานี้นิยมเล่นในร่ม และยังคงนิยมเล่นในตามผับหรือบาร์ทั่วไปในสหรัฐอเมริกาและยุโรป
อะเลคันโดรคิดค้นเกมนี้ขึ้นในช่วงที่เขาได้รับบาดเจ็บจากระเบิดในช่วงสงครามกลางเมืองสเปน เขามีความคิดที่ว่า คนจำนวนมากรวมถึงเด็กที่อยู่ในโรงพยาบาลไม่สามารถที่จะเล่นฟุตบอลได้ จึงได้เกิดความคิดพัฒนาเกมขึ้น โดยได้ไอเดียมาจากการเล่นปิงปอง (ซึ่งจำลองการเล่นเทนนิสบนพื้นโต๊ะ) อะเลคันโดรให้คาเบียร์ อัลตูนา (Javier Altuna) เพื่อนที่เป็นช่างไม้สร้างโต๊ะฟุตบอลโต๊ะขึ้นเป็นครั้งแรก ต่อมาถึงแม้ว่าอเลคานโดรได้จดสิทธิบัตรผลงานนี้ในปี พ.ศ. 2480 แต่ได้ทำเอกสารสิทธิบัตรสูญหายไประหว่างการหลบหนีการรัฐประหารลัทธิฟาสซิสต์ในฝรั่งเศส

**คำเรียกฟุตบอลโต๊ะในประเทศอื่น**

**แหล่งข้อมูลอื่น**
  International Table Soccer Federation สหพันธ์ฟุตบอลโต๊ะนานาชาติ (ITSF)
หมวดหมู่:ฟุตบอล
สุวรรณภูมิมหานคร

มหานครสุวรรณภูมิ หรือ สุวรรณภูมิมหานคร คือโครงการตามนโยบายของรัฐ ภายใต้รัฐบาลของทักษิณ ชินวัตร อดีตนายกรัฐมนตรีที่เกิดขึ้นมาตั้งแต่ปี พ.ศ. 2545 ริเริ่มโดยสภาพัฒนาการเศรษฐกิจและสังคมแห่งชาติ มีหน่วยงานที่ตั้งขึ้นมาใหม่ชื่อ สำนักงานคณะกรรมการบริหารการพัฒนาท่าอากาศยานสุวรรณภูมิ (สกภ./OSDC) เป็นผู้บริหารโครงการ
โครงการนี้สืบเนื่องมาจากแนวคิดที่จะพัฒนาพื้นที่โดยรอบท่าอากาศยานสุวรรณภูมิ เพื่อเป็นเมืองศูนย์กลางการบินและเป็นเมืองอากาศยาน โดยมีรูปแบบการพัฒนาเป็นเขตเศรษฐกิจพิเศษและ เขตการปกครองพิเศษที่มีรูปแบบคณะกรรมการอิสระในการดูแลบริหารเมือง มหานครสุวรรณภูมิเป็นชื่อจังหวัดที่กำลังถูกเสนอให้พิจารณาตั้งเป็นจังหวัดใหม่ของประเทศไทย บริเวณตะวันออกเฉียงใต้ของกรุงเทพมหานครบริเวณรอบท่าอากาศยานสุวรรณภูมิ ในโครงการกำหนดให้ครอบคลุมพื้นที่เขตลาดกระบังและเขตประเวศในกรุงเทพมหานคร และอำเภอบางพลีและกิ่งอำเภอบางเสาธงในจังหวัดสมุทรปราการ เข้าด้วยกัน เพื่อวางกรอบการพัฒนาพื้นที่รอบสนามบินสุวรรณภูมิรองรับการตั้งเมืองใหม่ ภายใต้ชื่อ "สุวรรณภูมิมหานคร" โดยจะมีพื้นที่รวมประมาณ 521 ตร.กม. และจะมีประชากรประมาณ 462,000 คน
โครงการได้รับการอนุมัติ ร่างพระราชบัญญัติสุวรรณภูมิมหานคร โดยคณะรัฐมนตรีรักษาการ เมื่อวันที่ 20 มิถุนายน พ.ศ. 2549 มีมติเห็นชอบในหลักการ แต่ก็ยังมีเสียงทัดทานและสนับสนุนจากหลากหลายฝ่ายในปัญหาเกี่ยวกับด้านกฎหมาย, การวางผังเมือง, สิ่งแวดล้อม, การป้องกันน้ำท่วม/การระบายน้ำ, การปั่นราคาที่ดิน, และการมีส่วนร่วมของประชาชน โดยเฉพาะการเร่งรัดการเสนอโครงการนั้น มีลักษณะคล้ายโครงการเมืองใหม่องครักษ์ จังหวัดนครนายก และโครงการเมืองใหม่บางน้ำเปรี้ยว จังหวัดฉะเชิงเทรา ที่เคยล้มเหลวมาแล้ว
ข้อเสนอในการตั้งนครสุวรรณภูมิประกาศในเดือนตุลาคม พ.ศ. 2548 และร่างกฎหมายได้รับการรับรองโดยคณะรัฐมนตรีในเดือนมิถุนายน พ.ศ. 2549 จากร่างกฎหมาย ในสี่ปีแรกนครสุวรรณภูมิจะบริหารโดยผู้ว่าราชการจังหวัดที่แต่งตั้งโดยรัฐมนตรีว่าการกระทรวงมหาดไทย โดยคณะกรรมการบริหารจำนวน 30 คน ซึ่งมีนายกรัฐมนตรีเป็นประธานคอยดูแล หลังจากสี่ปีแรกแล้ว คณะกรรมการบริหารจะถูกยุบ แต่โครงสร้างการบริหารงานขั้นสุดท้ายยังไม่ได้เป็นที่ตกลงกัน มีการวางแผนไว้ว่านครสุวรรณภูมิจะเป็นเขตการปกครองพิเศษ โดยอาจจะมีการเลือกตั้งผู้ว่าฯ เช่นเดียวกับกรุงเทพมหานคร เป็นที่คาดหมายว่ากฎหมายฉบับสมบูรณ์จะแล้วเสร็จหลังจากวิกฤตการณ์การเมืองที่ดำเนินอยู่ในขณะนั้น
เมื่อวันที่ 3 เมษายน พ.ศ. 2550 คณะรัฐมนตรีมีมติเห็นชอบตามที่กระทรวงมหาดไทยเสนอให้ระงับการนำเสนอ ร่างพระราชบัญญัติสุวรรณภูมิมหานคร พ.ศ.... และขอถอนเรื่องจากสำนักงานคณะกรรมการกฤษฎีกา เนื่องจากร่างพระราชบัญญัติดังกล่าวมีการเปลี่ยนแปลงเขตการปกครอง ทำให้กระทบต่อความรู้สึกของประชาชนในจังหวัดสมุทรปราการ และเกิดการคัดค้านเรื่องเขตการปกครองกับกรุงเทพมหานคร สำนักงานคณะกรรมการข้าราชการพลเรือน (ก.พ.) เห็นด้วยที่ควรระงับการพิจาณาร่างพระราชบัญญัติดังกล่าว และควรออกกฎหมายเพื่อควบคุมการใช้ประโยชน์ในที่ดินเพื่อให้เกิดสภาพบังคับโดยเร็ว ขณะที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) เห็นว่าการพัฒนาพื้นที่โดยรอบท่าอากาศยานสุวรรณภูมิควรมองเรื่องการบริหารพื้นที่เขตเศรษฐกิจเฉพาะมากกว่าการแบ่งเขตการปกครอง ให้จัดตั้งองค์กรขึ้นมารับผิดชอบในรูปแบบคณะกรรมการบริหารการพัฒนาพื้นที่แทน สุวรรณภูมิมหานครจึงเป็นโครงการเมืองใหม่ที่ไม่ได้รับการอนุมัติอีกโครงการหนึ่ง

**อ้างอิง**

**แหล่งข้อมูลอื่น**
  เว็บไซต์โครงการมหานครสุวรรณภูมิ
ส
หมวดหมู่:เมกะโปรเจกต์ในประเทศไทย 
หมวดหมู่:การเมืองจังหวัดสมุทรปราการ
หมวดหมู่:การเมืองในกรุงเทพมหานคร
หมวดหมู่:บทบาททางการเมืองของทักษิณ ชินวัตร
อำเภอกบินทร์บุรี

กบินทร์บุรี เดิมสะกดว่า กระบินทร์บุรี เป็นอำเภอหนึ่งในจังหวัดปราจีนบุรี ตั้งอยู่ทางทิศตะวันออกของตัวจังหวัด ปัจจุบันเป็นพื้นที่อุตสาหกรรมขนาดใหญ่แห่งหนึ่งของภาคตะวันออก

**ที่ตั้งและอาณาเขต**
อำเภอกบินทร์บุรีตั้งอยู่ทางตะวันออกของจังหวัด มีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอนาดี- ทิศตะวันออก ติดต่อกับอำเภอเมืองสระแก้ว (จังหวัดสระแก้ว)- ทิศใต้ ติดต่อกับอำเภอเขาฉกรรจ์ (จังหวัดสระแก้ว) และอำเภอสนามชัยเขต (จังหวัดฉะเชิงเทรา)- ทิศตะวันตก ติดต่อกับอำเภอศรีมหาโพธิและอำเภอประจันตคาม

**ประวัติ**
อำเภอกบินทร์บุรีมีสถานะเป็นเมืองมาตั้งแต่สมัยอยุธยา โดยมีที่ว่าการเมืองตั้งอยู่ที่บ้านหนุมาน ต่อมาเมื่อ พ.ศ. 2444 ได้ย้ายที่ว่าการเมืองไปอยู่ที่บ้านปากน้ำ ซึ่งเป็นจุดที่แม่น้ำหนุมานและแม่น้ำพระปรงรวมกันเป็นแม่น้ำปราจีนบุรี และเมื่อมีการปฏิรูประบบการปกครองก็มีสถานะเป็นจังหวัดกระบินทร์บุรีเรื่อยมา
ต่อมาทางราชการเห็นว่าการคมนาคมระหว่างจังหวัดกระบินทร์บุรีและจังหวัดปราจิณบุรีมีความสะดวกมากขึ้นแล้ว จึงมีประกาศเมื่อวันที่ 1 เมษายน พ.ศ. 2469 ให้ยุบจังหวัดกระบินทร์บุรีรวมเข้ากับจังหวัดปราจิณบุรีจนถึงปัจจุบัน

**การแบ่งเขตการปกครอง**

**การปกครองส่วนภูมิภาค**
อำเภอกบินทร์บุรีแบ่งเขตการปกครองออกเป็น 14 ตำบล 193 หมู่บ้าน ได้แก่

**การปกครองส่วนท้องถิ่น**
ท้องที่อำเภอกบินทร์บุรีประกอบด้วยองค์กรปกครองส่วนท้องถิ่น 17 แห่ง ได้แก่- เทศบาลเมืองหนองกี่ ครอบคลุมพื้นที่ตำบลหนองกี่ทั้งตำบล- เทศบาลตำบลกบินทร์ ครอบคลุมพื้นที่บางส่วนของตำบลกบินทร์- เทศบาลตำบลเมืองเก่า ครอบคลุมพื้นที่บางส่วนของตำบลเมืองเก่าและตำบลกบินทร์- เทศบาลตำบลสระบัว ครอบคลุมพื้นที่บางส่วนของตำบลลาดตะเคียน- องค์การบริหารส่วนตำบลกบินทร์ ครอบคลุมพื้นที่ตำบลกบินทร์ (นอกเขตเทศบาลตำบลกบินทร์และเทศบาลตำบลเมืองเก่า)- องค์การบริหารส่วนตำบลเมืองเก่า ครอบคลุมพื้นที่ตำบลเมืองเก่า (นอกเขตเทศบาลตำบลเมืองเก่า)- องค์การบริหารส่วนตำบลวังดาล ครอบคลุมพื้นที่ตำบลวังดาลทั้งตำบล- องค์การบริหารส่วนตำบลนนทรี ครอบคลุมพื้นที่ตำบลนนทรีทั้งตำบล- องค์การบริหารส่วนตำบลย่านรี ครอบคลุมพื้นที่ตำบลย่านรีทั้งตำบล- องค์การบริหารส่วนตำบลวังตะเคียน ครอบคลุมพื้นที่ตำบลวังตะเคียนทั้งตำบล- องค์การบริหารส่วนตำบลหาดนางแก้ว ครอบคลุมพื้นที่ตำบลหาดนางแก้วทั้งตำบล- องค์การบริหารส่วนตำบลลาดตะเคียน ครอบคลุมพื้นที่ตำบลลาดตะเคียน (นอกเขตเทศบาลตำบลสระบัว)- องค์การบริหารส่วนตำบลบ้านนา ครอบคลุมพื้นที่ตำบลบ้านนาทั้งตำบล- องค์การบริหารส่วนตำบลบ่อทอง ครอบคลุมพื้นที่ตำบลบ่อทองทั้งตำบล- องค์การบริหารส่วนตำบลนาแขม ครอบคลุมพื้นที่ตำบลนาแขมทั้งตำบล- องค์การบริหารส่วนตำบลเขาไม้แก้ว ครอบคลุมพื้นที่ตำบลเขาไม้แก้วทั้งตำบล- องค์การบริหารส่วนตำบลวังท่าช้าง ครอบคลุมพื้นที่ตำบลวังท่าช้างทั้งตำบล

**สถานที่ท่องเที่ยว**
 นกเป็ดน้ำหนองปลาแขยง 
อยู่ริมถนนสุวรรณศร (ทางหลวงแผ่นดินหมายเลข 33) ระหว่างช่วงอำเภอประจันตคาม-กบินทร์บุรี บริเวณกิโลเมตรที่ 206-207 ทางซ้ายมือจะมีหนองน้ำขนาดใหญ่ มีเนื้อที่ประมาณ 400 ไร่ ระหว่างเดือนมีนาคมถึงเดือนพฤษภาคมของทุกปีจะมีนกเป็ดน้ำมาอาศัยเป็นจำนวนมากนับพันตัว

**เขตอุตสาหกรรม**
 เขตอุตสาหกรรมกบินทร์บุรี- นิคมอุตสาหกรรมไฮเทคกบินทร์- สวนอุตสาหกรรมเครือสหพัฒน์ กบินทร์บุรี- เขตอุตสาหกรรมบ่อทอง (อยู่ระหว่างการพัฒนา)

**อ้างอิง**

**แหล่งข้อมูลอื่น**
 อำเภอกบินทร์บุรี
กบินทร์บุรี
หมวดหมู่:อำเภอกบินทร์บุรี
หมวดหมู่:อำเภอในจังหวัดสตูล

สำหรับข้อมูลเพิ่มเติมของจังหวัด ดูบทความหลักที่ จังหวัดสตูล
สตูล
หมวดหมู่:จังหวัดสตูล
หมวดหมู่:หน่วยการบริหารในจังหวัดสตูล
พยาธิใบไม้

พยาธิใบไม้ (Trematoda) จัดอยู่ในประเภทสัตว์ไม่มีกระดูกสันหลัง ไฟลัมแพลทีเฮลมินธิส
หมวดหมู่:สัตว์
หมวดหมู่:สัตว์ไม่มีกระดูกสันหลัง
หมวดหมู่:หนอนตัวแบน
บไม้
พลานาเรีย

Polycelis felina พลานาเรียน้ำจืดชนิดหนึ่ง
พลานาเรีย (planarian) เป็นชื่อสามัญของสัตว์ไม่มีกระดูกสันหลัง ไฟลัมแพลทีเฮลมินธิส เป็นหนอนตัวแบนที่อยู่ในชั้นเทอเบลลาเรียที่ไม่เป็นปรสิต แต่บางครั้งก็ใช้เป็นชื่อสามัญของสกุล Dugesia เป็นเทอเบลลาเรียกลุ่มที่มีสำไส้แตกเป็นสามแขนง อาศัยอยู่ในน้ำจืด ดำรงชีวิตเป็นอิสระ เคลื่อนที่โดยการคืบคลานไปบนพื้นผิว กินสัตว์อื่นเป็นอาหารมีเส้นประสาททางด้านท้องเพียงคู่เดียวแบ่งเซลล์แบบ mitosis ได้

**อ้างอิง**
  หน้า = 

**แหล่งข้อมูลอื่น**
  More information on freshwater planarians and their biology-  More information on the genetic screen to identify regeneration genes- YouTube videos:  Planaria eating worm segment,  Planarian-  Schmidtea mediterranea, facts, anatomy, image date=2010-12-30  at GeoChemBio.com- Alejandro Sanchez-Alvarado's Seminar: Regeneration in Planarians-  Link to an article discussing some work on planarian immortality-  A user-friendly visualization tool and database of planarian regeneration experiments- cite web|last=Aboobaker|first=Aziz|title=Immortal Worms|url=http://www.test-tube.org.uk/videos/pages_aziz_immortal_worms.htm|work=Test Tube|publisher=Brady Haran for the University of Nottingham|date=27 February 2008-  Tricladida on the Encyclopedia of Life (EOL)-  Land planarians on the UF / IFAS Featured Creatures Web site
หมวดหมู่:สัตว์
หมวดหมู่:สัตว์ไม่มีกระดูกสันหลัง
หมวดหมู่:หนอนตัวแบน
อำเภอควนโดน

ควนโดน เป็นอำเภอหนึ่งของจังหวัดสตูล

**ที่ตั้งและอาณาเขต**
อำเภอควนโดนตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับอำเภอควนกาหลง- ทิศตะวันออก ติดต่อกับอำเภอสะเดา (จังหวัดสงขลา)- ทิศใต้ ติดต่อกับรัฐปะลิส (ประเทศมาเลเซีย) และอำเภอเมืองสตูล- ทิศตะวันตก ติดต่อกับอำเภอเมืองสตูลและอำเภอท่าแพ

**ประวัติ**
ควนโดน เดิมมีฐานะเป็นกิ่งอำเภอ เรียกว่า กิ่งอำเภอดุสน มี 4 ตำบล คือ ตำบลดุสน ตำบลปันจอร์ ตำบลควนสตอ และตำบลกุบังปะโหลด ในปี พ.ศ. 2465 ยุบเป็นตำบลขึ้นกับอำเภอมำบัง (อำเภอเมืองสตูล) ต่อมาปี พ.ศ. 2475 มีการเปลี่ยนแปลงเขตการปกครองใหม่ โดยรวมตำบลดุสนกับตำบลปันจอร์ เรียกว่า “ตำบลควนโดน” และตำบลกุบังปะโหลดรวมกับควนสตอ เรียกกว่า “ตำบลควนสตอ” 
จากการที่พื้นที่การปกครองของอำเภอเมืองสตูล มีอาณาเขตกว้างขวางและมีประชากรมาก เพื่อประโยชน์ในการปกครองและอำนวยความสะดวกให้แก่ประชาชนกระทรวงมหาดไทย จึงแบ่งท้องที่อำเภอเมืองสตูล จังหวัดสตูล ตั้งเป็น “กิ่งอำเภอควนโดน” ตั้งแต่วันที่ 1 กุมภาพันธ์ พ.ศ. 2520 มีเขตการปกครองรวม 2 ตำบล คือ ตำบลควนโดน และตำบลควนสตอ ต่อมาได้แยกพื้นที่ตำบลควนโดน ตั้งเป็นตำบลย่านซื่อ อีก 1 ตำบล เมื่อปี พ.ศ. 2522 จนกระทั่งถึงวันที่ 1 มกราคม พ.ศ. 2531 กิ่งอำเภอควนโดน จึงได้รับการยกฐานะขึ้นเป็นอำเภอ และในปี พ.ศ. 2535 ได้แยกพื้นที่ตำบลควนสตอ ตั้งเป็นตำบลวังประจัน อีก 1 ตำบล รวมพื้นที่การปกครองอำเภอเป็น 4 ตำบล
ควนโดน ประกอบไปด้วยคำสองคำคือ ควน กับ โดน คำว่า ควน ในภาษาใต้หมายถึง เนิน ภู เนินเขาเล็กๆ ส่วนคำว่า โดน มีที่มาจากดอกกระโดน หรือต้นกระโดน ดังนั้น ควนโดน จึงมีความหมายว่า เนินเขาที่มีต้นกระโดน

**การแบ่งเขตการปกครอง**

**การปกครองส่วนภูมิภาค**
อำเภอควนโดนแบ่งพื้นที่การปกครองออกเป็น 4 ตำบล 30 หมู่บ้าน ได้แก่

**การปกครองส่วนท้องถิ่น**
ท้องที่อำเภอควนโดนประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลควนโดน ครอบคลุมพื้นที่บางส่วนของตำบลควนโดน บางส่วนของตำบลควนสตอ และบางส่วนของตำบลย่านซื่อ- องค์การบริหารส่วนตำบลควนโดน ครอบคลุมพื้นที่ตำบลควนโดน (เฉพาะนอกเขตเทศบาลตำบลควนโดน)- องค์การบริหารส่วนตำบลควนสตอ ครอบคลุมพื้นที่ตำบลควนสตอ (เฉพาะนอกเขตเทศบาลตำบลควนโดน)- องค์การบริหารส่วนตำบลย่านซื่อ ครอบคลุมพื้นที่ตำบลย่านซื่อ (เฉพาะนอกเขตเทศบาลตำบลควนโดน)- องค์การบริหารส่วนตำบลวังประจัน ครอบคลุมพื้นที่ตำบลวังประจันทั้งตำบล

**อุทยานแห่งชาติทางบก**
 อุทยานแห่งชาติทะเลบัน

**สถานศึกษา**
 โรงเรียนควนโดนวิทยา- กศน.อำเภอควนโดน

**แหล่งข้อมูลอื่น**

**อ้างอิง**
ควนโดน
เจ้าพระยามหาเสนา

เจ้าพระยามหาเสนา ในบางรัชกาลเรียกว่า เจ้าพระยาอรรคมหาเสนา เป็นราชทินนามขุนนางที่ดำรงตำแหน่งสมุหพระกลาโหม เริ่มใช้ตั้งแต่รัชสมัยสมเด็จพระบรมไตรโลกนาถ เช่น- เจ้าพระยามหาเสนา (ปลี) เป็นบุตรเจ้าพระยากลาโหมครั้งกรุงศรีอยุธยา เรียกกันว่า กลาโหมคลองแกลบ เดิมโปรดให้เป็น พระยาไชยบูรณ์ ปลัดเมืองพิษณุโลก ไปทัพทวายครั้งหลังล่าถอยพม่ามาจากเมืองทวาย หายสาปสูญไปไม่ได้ข่าว- เจ้าพระยาอรรคมหาเสนา (บุนนาค)- เจ้าพระยามหาเสนา (ปิ่น)- เจ้าพระยามหาเสนา (บุญมา) เดิมเป็น พระยายมราช เป็นพี่ชายต่างมารดากับเจ้าพระยาอรรคมหาเสนา (บุนนาค)- เจ้าพระยาอัครมหาเสนา (สังข์) เป็นราชนิกูล ณ บางช้าง บุตรเจ้าคุณทองอยู่ พระพี่นางสมเด็จอมรินทรบรทราชินี เดิมเป็น เจ้าพระยาพระคลัง แล้วจึงโปรดให้เป็นสมุหพระกลาโหม- เจ้าพระยามหาเสนา (น้อย)- เจ้าพระยาอัครมหาเสนาธิบดี (พระราชมนู)
เทวดาปลายศตวรรษ

เทวดาปลายศตวรรษ (Seikimatsu no Enjeru) (Seikimatsu no Angel) เป็นการ์ตูนญี่ปุ่น ผลงานของ เอริกะ คุราฮาชิ มีความยาวทั้งสิ้น 4 เล่มจบ ได้ลิขสิทธิ์และจัดพิมพ์โดย สำนักพิมพ์บงกช

**เนื้อเรื่อง**
เอนามิ ซึซึกะ แอบหลงรักคอนโนะ นาโอโตะเพื่อนที่เคยอยู่ห้องเดียวกัน โดยมีฟุตาบะ มิยาบิ เพื่อนสนิทใช้ไพ่ทาโรต์ทำนายดวงให้โดยบอกว่าจะได้ใกล้ชิดกับคอนโนะแต่ก็ดันเจอไฟ่เจ้าปัญหาอย่าง "ไพ่เดธ" คอนโนะถูกรถชนวิญญาณออกจากร่าง ไม่มีใครเห็นวิญญาณของคอนโนะนอกจากซึซึกะและไซโจ เอ็ตสึ(มีพลังวิญญาณมาก) แฟนของมิยาบิ มิยาเสนอให้คอนโนะไปอาศัยอยู่ที่บ้านของซึซึกะเพราะอย่างน้อยซึซึกะก็มองเห็นคอนโนะ อยู่มาวันหนึ่งมีแจกันโบราณสมัยเอโดะส่งมาที่บ้านซึซึกะเป็นแจกันที่มี "ซาชิคิวาราชิ" (วิญญาณคุ้มครอง) ชื่อโซทาโร่ โซทาโร่เป็นเด็กรับใช้ของเจ้าหญิงซึซึ ที่กลับชาติมาเกิดเป็นซึซึกะ คอนโนะกลับเข้าร่างได้เพราะยอมรับเรื่องที่รุ่นพี่ฮิโตมิมีแฟนได้แล้ว (สาเหตุที่วิญญาณคอนโนะออกจากร่างคือโดนรถชนหลังจากรู้ว่ารุ่นพี่ที่ตัวเองชอบมีแฟนแล้ว)
แต่หลังจากที่ฟื้นคอนโนะจำซึซึกะไม่ได้ หลังจากเปิดเทอมมีนักเรียนใหม่ย้ายเข้ามาชื่อโคบายาชิ แต่จริงๆ แล้วเป็นวิญญาณร้ายที่ต้องการแก้แค้เจ้าหญิงซึซึ ชื่อริวโนซึเกะ พี่ชายของโซทาโร่(ในชาติที่แล้ว ริวโนซึเกะและโซทาโร่เป็นคนรับใช้ของเจ้าหญิงซึซึ ริวโนะซึเกะแอบชอบเจ้าหญิงซึซึโดยที่เธอเองก็รู้สึกเช่นเดียวกัน แต่พ่อของเจ้าหญิงบังคับให้เธอแต่งงานกับทาคานาริ ทาคานาริรู่ถึงความรู้สึกของคนทั้ง 2 จึงฆ่าริวโนซึเกะ ริวโนะซึเกะฝังใจจนทำให้วิญญาณกลายเป็นปีศาจ) ริวโนซึเกะแยกซึซึกะออกจากคอนโนะ โดยการบังคับว่าถ้าซึซึกะพูดเรื่องริวโนซึเกะให้ใครฟังจะฆ่าคอนโนะ
ริวโนซึเกะคิดว่าถ้าฆ่าเจ้าหญิงด้วยมือตัวเองจะทำให้ตัวเองหลุดพ้น ริวโนซึเกะผลักคอนโนะลงมาจากดาดฟ้าและเจ้าหญิงก็กระโดดตามลงมา วิญญาณแต่โซทาโร่ช่วยไว้ก่อนที่จะตกถึงพื้น คอนโนะวิญญาณออกจากร่างอีกครั้ง แต่ได้รับการช่วยเหลือจากพี่สาวของเอ็ตสึทำให้วิญญาณเข้าร่างได้อีกครั้ง ยาโยยวิญญาณที่กลับชาติมาเกิดของทาคานาริต้องการแก้แค้นริวโนซึเกะจึงพาวิญญาณของซึซึกะออกจากร่างจึงทำให้วิญญาณของเจ้าหญิงซึซึตื่นขึ้นมา เท็ตสึกับพี่สาวช่วยกันส่งวิญญาณของยาโยยไปยมโลก และส่งวิญญาณริวโนะซึเกะกับโซทาโร่ไปสวรรค์ (ริวโนะซึเกะหลุดพ้นเพราะได้พบเจ้าหญิงซึซึและบอกรัก) แต่โซทาโร่ไม่ได้ไปเกิดแต่กลับมาเป็นซาชิคิวาราชิให้กับซึซึกะอีกครั้ง

**ตัวละคร**
 เอนามิ ซึซึกะ (เจ้าหญิงซึซึ) ร่างที่กลับชาติมาเกิดของเจ้าหญิงซึซึ- คอนโน นาโอโตะ ผู้ชายที่ซึซึกะชอบ ชมรมกรีฑาเป็นที่ชื่นชอบของสาวๆ- ไซโจ เอ็ตสึ แฟนของมิยาบิ มีพลังวิญญาณที่ได้รับถ่ายทอดจาก "ท่านจิ้งจอกบิน"- ฟุตาบะ มิยาบิ เพื่อนสนิทของซึซึกะ มีพลังวิญญาณแต่ค่อนข้างอ่อนจึงได้ยินแต่เสียง มองไม่เห็น- โซทาโร่ "ซาชิคิวาราชิ ที่อาศัยอยู่ในแจกัน ไปเกิดไม่ได้เพราะเป็นห่วงพี่ชาย- โคบายาชิ ริว (ริวโนซึเกะ) คนรักใช้ของเจ้าหญิงซึซึ ถูกทาคานาริฆ่าตาย- ไซโจ นางิ พี่สาวของเอ็ตสึ เป็นหมอผี- ทาคานาริ (ยาโยย) ทาคานาริสามีทางกฎหมายของเจ้าหญิงซึซึ กลับมาเกิดเป็นยาโยย แต่ถูกริวโนซึเกะฆ่าตายตอนอายุ 12 ปี

**รายชื่อตอน**
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
หมวดหมู่:อำเภอในจังหวัดปราจีนบุรี

สำหรับข้อมูลเพิ่มเติมของจังหวัด ดูบทความหลักที่ จังหวัดปราจีนบุรี
ปราจีนบุรี
หมวดหมู่:จังหวัดปราจีนบุรี
หมวดหมู่:หน่วยการบริหารในจังหวัดปราจีนบุรี